เอกสารหมายเลข..........

**คำกล่าวรายงาน**

**การมอบรางวัล ผลการตัดสินประกวดแปลงนาลดต้นทุนการผลิตข้าว ปี 2560**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**กราบเรียน ผู้ว่าราชการจังหวัดอ่างทอง และหัวหน้าส่วนราชการจังหวัดอ่างทอง**

ในปี 2552 สำนักงานเกษตรจังหวัดอ่างทอง และองค์การบริหารส่วนจังหวัด-อ่างทอง นำเกษตรกรภายในจังหวัดอ่างทองไปศึกษา ดูงานที่จังหวัดเชียงรายและศูนย์เครือข่ายปราชญ์ชาวบ้านเกษตรยั่งยืนตำบลศรีเมืองชุม (โรงเรียนชาวนา) และมีเกษตรกรสนใจจำนวนมาก

ต่อมาในปี 2553 นายสมศักดิ์ ปริศนานันทกุล ประธานที่ปรึกษารัฐมนตรีว่าการกระทรวงเกษตรและสหกรณ์ เห็นว่าเกิดประโยชน์กับเกษตรกร จึงของบประมาณจากกระทรวงเกษตรและสหกรณ์ และกรมส่งเสริมการเกษตร อีกทั้งได้รับสนับสนุนเพิ่มเติมจากสำนักปลัดกระทรวงเกษตรและสหกรณ์ (ศูนย์เรียนรู้เศรษฐกิจพอเพียง) เพื่อเปิดโรงเรียนชาวนา ณ หมู่ 3 ตำบลเทวราช อำเภอไชโย จังหวัดอ่างทอง มีการอบรมเป็นเวลา 20 สัปดาห์ ซึ่งมีนักวิจัยอิสระ ได้แก่ อาจารย์สุวัฒน์ ทรัพย์ประภา เป็นวิทยากร

และในปี 2554 – 2557 องค์การบริหารส่วนจังหวัดอ่างทอง ได้สนับสนุนงบประมาณการดำเนินงานโรงเรียนชาวนา

ต่อมาในปี 2558 ถึงปัจจุบัน จังหวัดอ่างทอง ได้เปลี่ยนชื่อจาก *โรงเรียนชาวนา*เป็น *โรงเรียนเกษตรกรทำนา* ตามที่กรมส่งเสริมการเกษตรได้ขอพระราชทาน พระบรมราชานุญาตให้โครงการดังกล่าวเป็นโครงการในพระราชดำริ เพื่อ เฉลิมพระเกียรติพระบาทสมเด็จพระเจ้าอยู่หัวรัชกาลที่ 9 โดยได้รับการสนับสนุนงบประมาณการดำเนินงานโครงการส่งเสริมการผลิตอาหารปลอดภัย ภายใต้โครงการพัฒนาจังหวัดแบบบูรณาการจังหวัดอ่างทอง ในกิจกรรมส่งเสริมการผลิตอาหารปลอดภัย “โรงเรียนเกษตรกรทำนา” และได้มีการประกวดแปลงลดต้นทุนการผลิตข้าว โดยผู้เข้าร่วมประกวดต้องมีพื้นที่ไม่ต่ำกว่า 10 ไร่ โดยหว่านข้าวไม่เกิน 5 กิโลกรัมต่อไร่ เพื่อเป็นการลดต้นทุนการผลิตและปรับเปลี่ยนพฤติกรรมแบบเดิมของเกษตรกร ในการใช้เมล็ดพันธุ์ที่สิ้นเปลือง ซึ่งเป็นสาเหตุทำให้ต้นทุนการผลิตสูง ในการประกวดมีเกษตรกรสมัครเข้าร่วมทั้งสิ้น 30 ราย และผลการตัดสินจากคณะกรรมการผู้ตัดสิน จำนวน 6 รางวัล

ขอกราบเรียนเชิญผู้ว่าราชการจังหวัดอ่างทอง มอบรางวัลให้แก่เกษตรกร ดังนี้

รางวัลที่ 1 นายศักดิ์ ละวัลวงค์ ตำบลยางช้าย อำเภอโพธิ์ทอง จังหวัดอ่างทอง

รางวัลที่ 2 นางดวงเดือน รัศมี ตำบลยางช้าย อำเภอโพธิ์ทอง จังหวัดอ่างทอง

รางวัลที่ 3 นางสำเนา ละวัลวงค์ ตำบลยางช้าย อำเภอโพธิ์ทอง จังหวัดอ่างทอง

รางวัลชมเชย รางวัลชมเชยอันดับ 1 นางสุดา มหาสมบัติ ตำบลโพสะ อำเภอเมืองอ่างทอง จังหวัดอ่างทอง  
 ผลผลิตข้าวเปลือก

รางวัลชมเชยอันดับ 2 นายเว้ง พุฒวันดี ตำบลจำปาหล่อ อำเภอเมืองอ่างทอง จังหวัดอ่างทอง

รางวัลชมเชยอันดับ 3 นายขวัญเรือน ศรีสวัสดิ์ ตำบลวังน้ำเย็น อำเภอแสวงหา จังหวัดอ่างทอง  
   
 ขอขอบคุณท่านผู้ว่าราชการจังหวัดอ่างทอง ที่ให้เกียรติมอบรางวัลและใบประกาศเกียรติคุณ ซึ่งเป็นเกียรติและขวัญกำลังใจแก่เกษตรกร ผู้ได้รับรางวัล

ขอเชิญผู้ได้รับรางวัลถ่ายภาพกับท่านผู้ว่าราชการจังหวัดอ่างทอง

25 ส.ค. 60